 Ọpụpụ 27  Ị ga-eji osisi akeshịa rụọ ebe ịchụàjà nke ga-adị kubit ise nogologo nakwa kubit ise nobosara. Ebe ịchụàjà ahụ ga-enwe akụkụ anọ há nhata, ọ ga-adịkwa kubit atọ nịdị elu.Ị ga-arụnye mpi ya nakụkụ anọ ya. Mpi ya ga-esi nahụ ya pụta, ị ga-ejikwa ọla kọpa machie ya.Ị ga-arụ ite ya maka ikpopụ ntụ nke ya na abụba gwakọtara, rụọkwa shọvel ya, na ọkwá ya, na ndụdụ ya, na ihe ịgụ ọkụ ya; ị ga-eji ọla kọpa rụọ arịa ya niile.Ị ga-akpa ihe a ga-etinye nime ya, ihe e ji ọla kọpa kpaa; ị ga-ejikwa ọla kọpa kpụọ ihe anọ yiri mgbaaka nelu ihe ahụ a kpara akpa, nakụkụ ya anọ.Ị ga-etinye ya nokpuru ọnụ ebe ịchụàjà ahụ, nime ya, ihe ahụ a kpara akpa ga-adịkwa netiti ebe ịchụàjà ahụ.Ị ga-arụ okporo osisi maka ebe ịchụàjà ahụ, ị ga-ejikwa osisi akeshịa rụọ okporo osisi ndị ahụ, ị ga-ejikwa ọla kọpa machie ha.A ga-etinye okporo osisi ndị ahụ nihe ndị ahụ yiri mgbaaka, okporo osisi ndị ahụ ga-adị nakụkụ abụọ nke ebe ịchụàjà ahụ mgbe a na-ebu ya.Ị ga-arụ ya ka ọ dị ka igbe osisi nwere oghere. Dị nnọọ ka o gosiri gị nugwu ahụ, otú ahụ ka a ga-arụ ya.Ị ga-agbakwa ụlọikwuu ahụ ogige. Nakụkụ chere Negeb ihu, nebe ndịda, ogige ya ga-enwe ákwà ngechi nke e ji ezigbo eri linin a kpara akpa kwee, otu akụkụ ya ga-adị otu narị kubit nogologo.A ga-eji ọla kọpa rụọ ogidi iri abụọ ya na ntọala iri abụọ ha ndị nwere oghere. A ga-eji ọlaọcha rụọ mkpọ ogidi ndị ahụ na ihe njikọ ha.Otú ahụkwa ka ebe ugwu ya ga-aha nogologo, ákwà ngechi ya ga-adị otu narị kubit nogologo, a ga-ejikwa ọla kọpa rụọ ogidi iri abụọ ya na ntọala iri abụọ ha ndị nwere oghere, jirikwa ọlaọcha rụọ mkpọ ogidi ndị ahụ na ihe njikọ ha.Ma obosara nke ákwà ngechi ogige ahụ ga-adị kubit iri ise nebe ọdịda anyanwụ, ogidi ha ga-adị iri, ntọala ha ndị nwere oghere adịrịkwa iri.Obosara ogige ahụ nakụkụ chere ihu nebe ọwụwa anyanwụ ga-adị kubit iri ise.Ákwà ngechi dị kubit iri na ise ga-adị notu akụkụ, ogidi ha ga-adị atọ, ntọala ha ndị nwere oghere adịrịkwa atọ.Nakụkụ ya nke ọzọ, a ga-enwe ákwà ngechi dị kubit iri na ise, ogidi ha ga-adị atọ, ntọala ha ndị nwere oghere adịrịkwa atọ.Nọnụ ụzọ ogige ahụ, a ga-enwe ákwà ngebichi dị kubit iri abụọ nogologo, nke a ga-eji eri na-acha anụnụ anụnụ na ajị anụ e sijiri odo odo na eri na-acha uhie uhie na ezigbo eri linin a kpara akpa kwee, nke onye na-ekwe ákwà ga-ekwe, ogidi ha ga-adị anọ, ntọala ha ndị nwere oghere adịrịkwa anọ.Ogidi niile nke ogige ahụ gbaa gburugburu ga-enwe ihe njikọ ndị e ji ọlaọcha rụọ, a ga-ejikwa ọlaọcha rụọ mkpọ ha, ma, ọ bụ ọla kọpa ka a ga-eji rụọ ntọala ha ndị nwere oghere.Ogige ahụ ga-adị otu narị kubit nogologo, kubit iri ise nobosara nakwa kubit ise nịdị elu, nke a ga-eji ezigbo ákwà linin e kwere ekwe rụọ, a ga-ejikwa ọla kọpa rụọ ntọala ha ndị nwere oghere.A ga-eji ọla kọpa mee arịa niile nke ụlọikwuu ahụ bụ ndị a ga-eji na-eje ozi ya niile nakwa mkpọ niile nke ụlọikwuu ya nakwa mkpọ niile nke ogige ya.Ma gị onwe gị, ị ga-enye ụmụ Izrel iwu ka ha wetara gị mmanụ a na-agwaghị agwa, nke a sụpụtara ná mkpụrụ oliv maka ihe ọkụ, ka e jiri ya na-amụnye oriọna mgbe niile.Nụlọikwuu nzute, ná mpụga ákwà mgbochi ahụ nke dị nakụkụ Ihe Àmà ahụ, Erọn na ụmụ ya ga na-elekọta ya ka ọ na-enwu malite ná mgbede ruo ụtụtụ nihu Jehova. Ọ bụ ụkpụrụ dịịrị ọgbọ ha niile ruo mgbe a na-akaghị aka, nke ụmụ Izrel ga na-edebe. 